stanford-oval/wikipedia huggingface dataset:
Satu Sallisen surma
Oikeudenkäynti

Niemelä kiisti ensin jyrkästi surmanneensa Sallista. Todisteet kuitenkin puhuivat häntä vastaan. Niemelän auton takaluukusta oli löytynyt ihmisverta, jonka DNA sopi Satu Salliseen erittäin suurella todennäköisyydellä.
Niemelä väitti yllättäen kuulusteluissa palkanneensa kaverinsa tekemään palkkamurhan 90 000 markalla. Niemelän mukaan tapporaha oli tarkoitus maksaa 20 000 markan kuukausierissä. Kaveri, jonka muistikuvat illasta olivat huonot, järkyttyi Niemelän puheista. Poliisi käytti tutkinnassa apuna hypnoosia. Kaveri kertoi venerannassa tapahtuneesta hässäkästä ja että oli nähnyt maassa ihmisen kokoisen mytyn, joka oli yritetty peitellä jollakin. Hän oli ollut nostamassa myttyä johonkin tummaan tilaan, jossa oli ollut sanomalehtiä ja muuta materiaalia. Mytyn nostaminen oli tuottanut vaikeuksia ja luiskahtanut, koska pinta oli liukas. Kaveri oli ilmeisesti mennyt jonkinlaiseen shokkiin tajuttuaan mytyn olleen Satu Sallinen. Hypnoosin jälkeen kaveri kertoi olonsa parantuneen, kun oli saanut kerrottua asiat kuin ne ovat. Myöhemmin kaveri perui puheensa ja sanoi niiden olleen unta.
Entistä kihlattua ja hänen kaveriaan syytettiin oikeudessa murhasta. Kaverin vaihtoehtoinen syyte oli avunanto murhaan. Helsingin käräjäoikeus tuomitsi entisen kihlatun 10,5 vuoden vankeusrangaistukseen täyttä ymmärrystä vailla tehdystä murhasta. Käräjäoikeuden mielestä veritekoon johtaneet syyt kuuluivat inhimillisen tragedian piiriin. Kaverin syyte hylättiin kokonaan. Hovioikeus korotti ex-kihlatun murhatuomiota vuodella. Hovioikeus ei uskonut ex-kihlatun puheita palkkamurhasta, vaan katsoi miehen itse surmanneen entisen naisystävänsä vakaasti harkiten ja suunnitelmallisesti. Hovioikeuskin hylkäsi kaverin syytteet. Entinen kihlattu kuoli vuonna 2004. Hän ei koskaan tunnustanut murhaa.
Siyəzənin piirikunta

Siyəzənin piiri Azerbaidžanin kartalla.
Siyəzənin piirikunta (azer. Siyəzən rayonu, ven. Сиазаньский район, Siazanski raion) on paikallishallintoalue Azerbaidžanissa. Vuonna 1992 perustetun piirin pinta-ala on 759 neliökilometriä. Asukkaita on 37 900 henkeä (vuonna 2010).
Siyəzənin piiri sijaitsee Azerbaidžan koillisosassa Kaspianmeren rannalla. Se rajoittuu pohjoisessa ja lännessä Şabranin sekä etelässä Xızın piireihin.
Piirin keskus on Siyəzənin kaupunki, josta on 103 kilometriä maan pääkaupunkiin Bakuun. Toinen huomattavampi paikkakunta on Gil-gilçayn taajama. Kuntia on yhteensä 14 ja kyliä 32. Kaupunkiväestön osuus on 65,7 % (vuonna 2010). Vuoden 2009 väestönlaskennan mukaan 99,1 % asukkaista on azereja.
Piirin kautta kulkee Venäjältä Bakuun johtava rautatie ja M2-valtatie. Talous perustuu öljyn ja maakaasuun tuotantoon. Lisäksi valmistetaan rakennustarvikkeita. Maatalous on erikoistunut karjanhoitoon ja viljan viljelyyn sekä broilerinlihan ja munien tuotantoon.
Nähtävyyksistä huomattavimpia ovat Beşbarmaqvuorelta Kaspianmereen 300–600-luvuilla rakennetun suojamuurin sekä 400-luvulta peräisin olevan Gil-gilçayin linnoitusjärjestelmän jäännökset.
Paikallislehtenä ilmestyy Çıraq.
Aiheesta muualla

Siyəzənin piirin sivusto (azeriksi)
Azerbaidjan: Territorial and administrative units (azeriksi), (englanniksi), (venäjäksi)
Azerbaidžanin piirikunnat ja kaupungit
| --- | --- |
Piirikunnat:  Ağcabədi • Ağdam • Ağdaş • Ağstafa • Ağsu • Apšeron • Astara • Babək* • Balakən • Bərdə • Beyləqan • Biləsuvar • Cəbrayıl • Cəlilabad • Culfa* • Daşkəsən • Füzuli • Gədəbəy • Goranboy • Göyçay • Göygöl • Hacıqabul • İmişli • İsmayıllı • Kəlbəcər • Kəngərli* • Kürdəmir • Laçın • Lənkəran • Lerik • Masallı • Neftçala • Oğuz • Ordubad* • Qax • Qazax • Qəbələ • Qobustan • Qubadlı • Quba • Qusar • Saatlı • Sabirabad • Şabran • Şahbuz* • Salyan • Şamaxı • Samux • Sədərək* • Şəki • Şəmkir • Şərur* • Siyəzən • Şuşa • Tərtər • Tovuz • Ucar • Xaçmaz • Xızı • Xocalı • Xocavənd • Yardımlı • Yevlax • Zaqatala • Zəngilan • Zərdab
Kaupungit:  Baku • Gəncə • Lənkəran • Mingəçevir • Naftalan • Nahitševan* • Şəki • Şirvan • Sumqayıt • Xankəndi • Yevlax
Tähdellä * merkityt piirikunnat ja kaupungit kuuluvat Nahitševanin autonomiseen tasavaltaan.
Sopimattomat päättelyn periaatteet

Sopimattomilla päättelyn periaatteilla tarkoitetaan tilannetta, jossa kansanfysiikkaa, -biologiaa tai -psykologiaa sovelletaan väärässä paikassa. Esimerkiksi verta vuotava patsas on idea, jossa patsaalle eli esineelle on päätelty biologinen ominaisuus, joka voi yleisen automaattisen päättelyn mukaan olla vain persoonilla ja eläimillä.
Sonya Lindfors

Sonya Lindfors (s. 1985) on suomalainen tanssija ja koreografi. Hän valmistui Teatterikorkeakoulusta vuonna 2009 ja suoritti taiteen maisterin tutkinnon 2013.
Lindfors on työskennellyt muun muassa useissa teattereissa eri puolilla Suomea. Vuonna 2018 hän voitti Kuopiossa järjestettävän Anti-nykytaidefestivaalin Live art -palkinnon. Tiedonjulkistamisen valtionpalkinto hänelle myönnettiin 2022.
Lindfors käsittelee töissään usein toiseutta ja mustuutta.
Hän on perustanut UrbanApa-taideyhteisön.
Teoksia

Noir. 2013
Noble Savage. 2016.
Camouflage. Zodiak, 2021.
Cosmic Latte. UrbanApa & Sonya Lindfors, 2021.
Aiheesta muualla

UrbanApa-taideyhteisö
Sotainvalidien sairaskoti (Jyväskylä)
Aiheesta muualla

Sotainvalidien Sairaskoti, Jyväskylä (verkkosivut) (Arkistoitu – Internet Archive)
Sony α 350

| Sony α 350 |
| --- | --- |

Tyyppi:  digitaalinen yksisilmäinen peiliheijastusjärjestelmäkamera (DSLR-järjestelmäkamera)
Kenno:  CCD 23,6 mm x 15,8 mm
Korkein resoluutio:  4 592 pistettä x 3 056 pistettä 14,2 tehokasta megapikseliä
Objektiivi:  Sony-, Minolta AF-bajonetti  Sonyα Lens*1 Konica-Minolta α Lens*1 Konica-Minolta Maxxum Lens*1 Konica-Minolta Dynax Lens*1
Suljinajat:  1/4000 s – 30 s ja B
Tarkennustavat:  Automaattinen ja käsisäätöinen
Sarjakuvaus:  2,44 kuvaa/sekunti
ISO-arvot:  automaattinen, 100, 200, 400, 800, 1600 ja 3200
Tallennusmedia:  Compact Flash I ja II sekä Microdrive Memory Stick PRO Duo sovittimella
Akku:  7,2 V, 1 650 mAh (Sony NP-FM500H)
Sony α 350 on digitaalinen yksisilmäinen peiliheijastusjärjestelmäkamera, jonka erottelukyky on 14,2 miljoonaa tehollista pistettä 4 592 pisteen x 3 056 pisteen kuva-alalla.
Muuta

Kameraa myydään yleisesti 18–70 mm f/3,5 -aukkoisen objektiivin kanssa. Vastaavanlaisia 14,2 miljoonan pisteen kameroita ovat Pentax K20D ja Samsung 14.
Aiheesta muualla

Kuvia tai muita tiedostoja aiheesta Sony α 350 Wikimedia Commonsissa
Imaging resource: Sony A350 Overview, Shawn Barnett
Theokritos

Theokritos.
Theokritos (m.kreik. Θεόκριτος, lat. Theocritus; s. noin 305 eaa.) oli antiikin kreikkalainen runoilija, joka oli kotoisin Syrakusasta. Hän oli kreikkalaisen bukolisen eli paimenrunouden perustaja ja pääedustaja.
Elämä

Theokritoksen elämästä tiedetään vain vähän eikä hänen tarkkoja elinvuosiaankaan tunneta. Hän vaikuttaa kirjoittaneen varhaisimmat runonsa joskus vuosien 275 ja 270 eaa. välillä, sillä runoissa on viittauksia Syrakusan hallitsijaan Hieroniin ja Egyptin kuninkaaseen Ptolemaios II  Filadelfokseen. Theokritoksen katsotaan yleensä syntyneen Syrakusassa, mihin myös hänen runonsa viittaavat, mutta jotkut ovat pitäneet hänen kotipaikkanaan Kosin saarta. Kosilla hän joka tapauksessa asui myöhemmin, samoin kuin Aleksandriassa.
Runoudessa Theokritoksen opettajana on toiminut Kallimakhos. Tämän lisäksi Theokritos on saanut runouteensa vaikutteita Filetaalta ja Apollonios Rhodoslaiselta. Runoilijana Theokritos on toiminut selvästi ainakin Aleksandriassa lähellä Ptolemaiosten hovia. Hän ei ilmeisesti julkaissut koskaan itse kokoelmaa runoistaan.
Joidenkin tietojen mukaan Theokritos oli Simikhoksen poika ja hänen oikea nimensä olisi ollut Moskhos. Toisten tietojen mukaan hänen isänsä olisi kuitenkin ollut Praksagoras ja äitinsä Filina.
Teokset > Idyllit

Theokritos kirjoitti 30 idyllirunoa. Niistä itse asiassa vain kahdeksan on paimenidyllejä, vaikka Theokritos tunnetaan juuri paimenrunoudestaan. Muut runot käsittelevät monenlaisia muita aiheita. Yleinen aihe on rakkaus, ja muodoltaan runoissa on esimerkiksi dialogeja, eräänlaisia pienoiseepoksia (epyllion) sekä ylistysrunoja hallitsijoille. Theokritokselle itselleen idylli tarkoitti lähinnä lyhyttä runoa. Theokritoksen runot on kirjoitettu doorilaisen murteen piirteitä sisältävällä taidekielellä. Osaa runoista pidetään epäperäisinä.
Theokritoksen idyllit tunnetaan numeroilla ja seuraavilla nimillä (suomennoksessa käytetty nimi on ensimmäisenä; kreikankielisen nimen suora käännös viimeisenä, mikäli se poikkeaa ensin mainitusta; yleisesti epäperäisinä pidetyt idyllit on merkitty tähdellä):
Paimenlaulu (Θύρσις ἢ ᾠδή, Thyrsis ē ōdē, "Thyrsis eli laulu")
Taiantekijät (Φαρμακεύτριαι, Farmakeutriai)
Serenadi (κῶμος, Kōmos)
Paimenet (νομεῖς Βάττος καὶ Κορύδων, Nomeis Battos kai Korydōn, "Paimenet Battos ja Korydon")
Vuohia ja lampaita (Βουκολιασταὶ Κομάτας καὶ Λάκων, Boukoliastai Komatas kai Lakōn, "Paimenrunoilijat Komatas ja Lakon")
Paimenpojat I (Βουκολιασταὶ Δάφνις καὶ Δαμοίτας, Boukoliastai Dafnis kai Damoitas, "Paimenrunoilijat Dafnis ja Damoitas")
Elojuhla (θαλύσια, Thalysia)
Paimenpojat II (Βουκολιασταὶ Δάφνις καὶ Μενάλκας α, Boukoliastai Dafnis kai Menalkas A, "Paimenrunoilijat Dafnis ja Menalkas I")
Paimenpojat III (Βουκολιασταὶ Δάφνις καὶ Μενάλκας β, Boukoliastai Dafnis kai Menalkas B, "Paimenrunoilijat Dafnis ja Menalkas II")
Elonleikkaajat (Ἐργατίναι ἢ Θερισταί, Ergatinai ē theristai, "Peltomiehet eli elonleikkaajat")
Kyklooppi (Κύκλωψ, Kyklōps)
Rakastettu (Ἀίτης, Aitēs)
Hylas (Ὑλας, Hylas)
Naapurin poika (Κυνίσκας Ἔρως ἢ Θυώνιχος, Kyniskas Erōs ē Thyōnikhos, "Kyniskan rakkaus eli Thyonikhos")
Syrakuusattaret (Συρακούσιαι ἢ Αδωνιάζουσαι, Syrakousiai ē Adōniazousai, "Syrakuusalaiset naiset eli Adonis-juhlan viettäjät")
Runottaret (Χάριτες ἢ Ἱέρων, Kharites ē Hierōn, "Runottaret eli Hieron")
Ptolemaioksen ylistys (Ἐγκώμιον εἰς Πτολεμαῖον, Enkōmion eis Ptolemaion)
Helenan häälaulu (Ἑλένης Ἐπιθάλαμιος, Helenēs epithalamios)
Hunajavaras (Κηριοκλέπτης, Kēriokleptēs) *
Maalaismoukka (Βουκολίσκος, Boukoliskos) *
Kalastajat (Ἁλιεῖς, Halieis) *
Kastor ja Polydeukes (Διόσκουροι, Dioskouroi)
Rakastaja (Ἐραστής, Erastēs) *
Pikku Herakles ( Ἡρακλίσκος, Hērakliskos)
Herakles leijonantappaja ( Ἡρακλῆς Λεοντοφόνος, Hēraklēs leontofonos) *
Bakkantit (Λῆναι ἢ Βάκχαι, Lēnai ē bakkhai)
Metsässä (Οαριστύς, Oaristys, "Tutunomainen keskustelu")
Värttinä (Ἠλακάτη, Hēlakatē)
Rakkausruno I (Εἰδύλλιον Ἐρῶντος, Eidyllion erōntos, "Rakkausidylli")
Rakkausruno II (Παιδικά, Paidika, "Lapsekas")
Teokset > Epigrammit

Paimenrunojen lisäksi Theokritoksen nimissä on säilynyt 24 epigrammia, joista 22 sisältyy Kreikkalaiseen antologiaan. Monia epigrammeista pidetään epäperäisinä.
Vaikutus

Theokritoksen runous ja erityisesti paimenrunous sai useita seuraajia kreikkalaisessa maailmassa. Tunnetuimpia seuraajia ovat Moskhos ja Bion. Roomalainen yleisö sai tutustua Theokritokseen Artemidoroksen ja Theonin koostamien kokoelmien välityksellä. Merkittävin Theokritoksen seuraaja paimenrunoilijana on roomalainen Vergilius, joka teki paimenrunoudesta oman erillisen kirjallisuudenlajin ja lujitti Theokritoksen asemaa tämän runouden lajin perustajana. Theokritoksen vaikutus jatkui uudella ajalla kun hänen runoutensa löydettiin uudelleen.
Kirjallisuutta > Suomennokset

Theokritos: Idyllejä.  (Suomentanut Marianna Tyni)  Helsinki:  Gaudeamus, 1974.  ISBN 951-662-124-4.
Theokritos: Syrakuusalaiset naiset. Teoksessa Saarikoski, Pentti: Antiikin runoutta ja draamaa. Suomennoksia, s. 184–191.  (Toimittanut ja jälkisanan kirjoittanut H. K. Riikonen)  Helsingissä:  Otava, 2002.  ISBN 951-1-17918-7.
Kirjallisuutta > Muita käännöksiä ja muuta kirjallisuutta

Theocritus, Bion and Moschus: Rendered into English Prose with an Introductory Essay by Andrew Lang. London, 1980. (englanniksi)
Theocritus: The Idylls of Theocritus.  (Translated by R. C. Trevelyan)  New York. Määritä julkaisija! (englanniksi)
Theocritus: Theocritus.  (The Greek text with translation and commentary by A. S. F. Gow. 2nd ed.)  Cambridge, 1952.  (muinaiskreikaksi) (englanniksi)
Theocritus: Select Poems.  (Commentary by K. J. Dover)  London, 1971.  (englanniksi)
Theocritus: Idylls and Epigrams.  (Translated by Daryl Hine)  New York:  Atheneum, 1982.  (englanniksi)
Theocritus: A Selection.  (Commentary by Richard Hunter)  Cambridge, 1999.  (englanniksi)
Theocritus: Idylls.  (Translated by Anthony Verity with an introduction and notes by Richard Hunter)  Oxford University Press, 2003.  (englanniksi)
Theocritus: The Idylls.  (Translated by Robert Wells)  Penguin, 1988.  (englanniksi)
Aiheesta muualla

Wikimedia Commonsissa on kuvia tai muita tiedostoja aiheesta .
Wikisitaateissa on kokoelma sitaatteja aiheesta .
Aiheesta muualla > Teoksia

Vapaasti ladattavia Theokritoksen e-kirjoja Projekti Lönnrotilta
Theocritus: Eidyllia (Εἰδύλλια). Perseus. (muinaiskreikaksi)
Theocritus: Epigrammata (Ἐπιγράμματα). Perseus. (muinaiskreikaksi)
Theokritos-fragmentteja Oxyrhynchus Online. The Imaging Papyri Project, University of Oxford. (englanniksi) (muinaiskreikaksi)
Stanislav Kosior

Stanislav Kosior.
Stanislav Vikentjevitš Kosior (ven. Станислáв Викéнтьевич Косиóр, Stanislav Vikentjevitš Kosior, ukr. Станіслав Вікентійович Косіор, Stanislav Vikentijovytš Kosior) (s. 18. marraskuuta (J: 6. marraskuuta) 1889 Węgrów, Puola – 26. helmikuuta 1939 Moskova) oli neuvostopoliitikko.
Hän oli Ukrainan kommunistisen puolueen ensimmäinen sihteeri ja Ukrainan puoluejohtaja sekä Neuvostoliiton varapääministeri. Monien muiden ohella Kosioria pidetään syypäänä Ukrainan 1930-luvun alun nälänhätään eli holodomoriin. NKVD vangitsi hänet myöhemmin, ja hänet teloitettiin Stalinin vainojen aikana.
Spetalen

| Spetalen |
| --- | --- |

 Spetalen
 Koordinaatit: 59°17′47″N, 10°45′48″E 
Valtio:  Norja
Lääni:  Østfold
Kunta:  Råde
Pinta-ala:  
 – Maa:  1,7 km²
Väkiluku (2023):  2 333
 – Väestötiheys:  1 372,4 as./km²
Infobox OKVirheellinen NIMI-arvo: 
Spetalen on taajama Råden kunnassa Østfoldin läänissä Norjassa. Taajaman pinta-ala on 1,7 neliökilometriä ja asukasluku 2 333 vuonna 2023.
Aiheesta muualla

Kuvia tai muita tiedostoja aiheesta Spetalen Wikimedia Commonsissa
Siyah Beyaz Aşk

| Siyah Beyaz Aşk |
| --- | --- |

Tyyli:  draama
Kestoaika:  120 min
Pääosissa:   İbrahim Çelikkol  Birce Akalay 
Alkuperämaa:   Turkki
Alkuperäiskieli:  turkki
Verkko:   Kanal D
Esitetty:  16. lokakuuta 2017 – 28. toukokuuta 2017
Tuotantokausia:  1
Jaksoja:  32
Tuotanto
Tuotantoyhtiö(t):   D Productions 
Aiheesta muualla
IMDb
Siyah Beyaz Aşk on televisioyhtiö Kanal D:n esittämä turkkilainen TV-sarja. Sen päärooleissa ovat İbrahim Çelikkol ja Birce Akalay.
Näyttelijät

| 0 | 1 | 2 |
| --- | --- | --- |
|  İbrahim Çelikkol  | … |  Ferhat Arslan   |
|  Birce Akalay  | … |  Aslı Çınar   |
Aiheesta muualla

Viralliset kotisivut
Stanislav Lusk

| Mitalit> Maa:   Tšekkoslovakia.Miesten soutu. Olympialaiset  | Mitalit> Maa:   Tšekkoslovakia.Miesten soutu. Olympialaiset  | Mitalit> Maa:   Tšekkoslovakia.Miesten soutu. Olympialaiset  | Maa:   Tšekkoslovakia> Miesten soutu. |
| --- | --- | --- | --- |
|  Kultaa | Helsinki 1952 | perämiehellinen nelonen |  |
|  Pronssia | Rooma 1960 | kahdeksikko |  |
Stanislav Lusk (12. marraskuuta 1931 Třeboň – 6. toukokuuta 1987 Praha) oli tšekkoslovakialainen soutaja ja olympiavoittaja.
Lusk voitti perämiehellisessä nelosessa olympiakultaa Helsingissä 1952 ja kahdeksikossa olympiapronssia Roomassa 1960. Hän osallistui myös Melbournen kesäolympialaisiin 1956 ja eteni kahdeksikossa välieriin.
Sirens (May Jailerin albumi)

| Sirens May Jailer |
| --- | --- | --- |

Demon tiedot
 Äänitetty : 2005–2006
 Julkaistu: 2006
 Tyylilaji: indie folk
 Kesto: 53.08
Lana Del Reyn muut julkaisut
| Quiet Now & from the End (EP) 2005 | Sirens 2006 | Kill Kill (EP) 2008 |
Sirens on yhdysvaltalaisen laulaja-lauluntekijä Lana Del Reyn julkaisematon demoalbumi taiteilijanimellä May Jailer, joka nauhoitettiin vuosina 2005-2006. Koko albumi vuodettiin YouTuben kautta toukokuussa 2012. Nauhoitettu ainoastaan akustisen kitaran kanssa, Del Reyn sanat verrattiin yhdysvaltalaisen laulajan Jewelin debyyttialbumiin, Pieces of You.
Tammikuussa 2014 kaksi "Sirensia" edeltävää EPtä, "From the End" ja "Quiet Now" (2005), vuosivat nettiin.
Sävellys

Sävelletty ainoastaan akustisista kappaleista, albumilta puuttuu Del Reyn tavaramerkki minimalisista hiphoprytmeistä, elektronisista ääneistä ja kokeellisella musiikilla joita on Del Reyn toisella studioalbumilla "Born to Diella". Kitararämpytykset ovat "granola-tyylisiä" Del Reyn laulaessa kevyellä ja pehmeällä äänellä. Suurin osa kappaleista ovat kirjoitettu samassa tahdissa.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Drive By | Elizabeth Grant | 2.41 |  |  |  |  |  |  |
| 2. | Next To Me | Grant | 3.24 |  |  |  |  |  |  |
| 3. | A Star For Nick | Grant | 3.42 |  |  |  |  |  |  |
| 4. | My Momma | Grant | 3.19 |  |  |  |  |  |  |
| 5. | Bad Disease | Grant | 4.32 |  |  |  |  |  |  |
| 6. | Out With A Bang | Grant | 3.34 |  |  |  |  |  |  |
| 7. | Dear Elliot | Grant | 5.47 |  |  |  |  |  |  |
| 8. | Try Tonight | Grant | 3.59 |  |  |  |  |  |  |
| 9. | Peace | Grant | 3.38 |  |  |  |  |  |  |
| 10. | How Do You Know Me So Well? | Grant | 3.11 |  |  |  |  |  |  |
| 11. | For K | Grant | 4.13 |  |  |  |  |  |  |
| 12. | Aviation | Grant | 2.51 |  |  |  |  |  |  |
| 13. | Move (Find My Own Way) | Grant | 2.45 |  |  |  |  |  |  |
| 14. | Junky Pride | Grant | 2.50 |  |  |  |  |  |  |
| 15. | Birds of a Feather | Grant | 2.42 |  |  |  |  |  |  |
|  |  |  | 53.08 |  |  |  |  |  |  |
"Drive By" sekoitetaan usein "For K:hon".[lähde? ]
Kriitikot vertasivat Del Reyn akustista musiikkia ja kevyttä laulamista Jewelin (kuvassa) debyyttialbumiin Pieces of Youhun.
Sketsofrenia

| Sketsofrenia |
| --- | --- |
Tyyli:  sketsi
Luoja(t):  Pertti Reponen
Pääosissa:  Ritva Valkama Jan Nyquist Samuli Edelmann
Alkuperämaa:   Suomi
Verkko:  MTV
Esitetty:  1991
Aiheesta muualla
IMDb
Sketsofrenia on vuonna 1991 MTV:llä esitetty suomalainen sketsisarja. Ohjelman nimi on väännös skitsofreniasta. Sarjan käsikirjoitti Pertti Reponen ja sen pääosissa esiintyivät muun muassa Ritva Valkama, Jan Nyquist ja Samuli Edelmann.
Aiheesta muualla

Sketsofrenia Internet Movie Databasessa (englanniksi)
Sud (Kamerun)

| Sud |
| --- | --- |

 Sijainti
 Koordinaatit: 2°30′0″N, 11°45′0″E 
Valtio:  Kamerun
Hallinto:  
 – hallinnollinen keskus:  Ebolowa
Pinta-ala:  47 191 km² (5..)
Väkiluku   (2015):  749 600 (10..)
Sud (engl. South Region) on Kamerunin eteläosassa sijaitseva maakunta. Maakunnan hallinnollinen keskus on Ebolowa. Maakunnassa asui noin 750 000 ihmistä vuonna 2015.
Stanislav Kotšijev

| Stanislav Kotšijev Коцты Станислав Kocty Stanislav |
| --- | --- |

Etelä-Ossetian parlamentti puhemies
 2009 – 2011  
Edeltäjä:  Znaur Gassijev
Seuraaja:  Zurab Kokojev (v.t.)
 1999 – 2004  
Edeltäjä:  Kosta Dzugajev
Seuraaja:  Znaur Gassijev
Henkilötiedot
Syntynyt: Kocty Jakovy fyrt Stanislav 7. huhtikuuta 1954 (ikä 70)  Kurta, Georgian SNT, Neuvostoliitto (nykyään Etelä-Ossetia, Georgia)
Tiedot
Puolue:  NKP (ennen) EOKP (jälkeen)
Stanislav Jakovlevitš Kotšijev (oss. Коцты Яковы фырт Станислав, Kocty Jakovy fyrt Stanislav, georg. სტანისლავ იაკობის ძე კოჩიევი, Stanislav Iakobis dze Kotšievi, ven. Станисла́в Я́ковлевич Ко́чиев s. 7. huhtikuuta 1954 Kurta, Etelä-Ossetian AA, Georgian SNT, Neuvostoliitto) on osseettipoliitikko.
The Unborn (vuoden 2009 elokuva)

| The Unborn |
| --- | --- |

Ohjaaja:  David S. Goyer
Käsikirjoittaja:  David S. Goyer
Tuottaja:   Michael Bay  Andrew Form  Bradley Fuller 
Säveltäjä:  Ramin Djawadi
Kuvaaja:  James Hawkinson
Leikkaaja:  Jeff Betancourt
Lavastaja:  Gary Baugh
Pääosat:   Odette Annable  Gary Oldman  Cam Gigandet 
Valmistustiedot
Valmistusmaa:  Yhdysvallat
Tuotantoyhtiö:   Rogue Pictures  Platinum Dunes  Phantom Four Films  Relativity Media 
Levittäjä:  UIP-Dunafilm Netflix
Ensi-ilta:   2009-01-099. tammikuuta 2009 (Yhdysvallat)  2009-03-1313. maaliskuuta 2009 (Suomi)  
Kesto:  88 minuuttia / 89 minuuttia (sensuroimaton versio)
Alkuperäiskieli:  englanti (esiintyy myös hepreaa)
Budjetti:  16 miljoonaa dollaria
Tuotto:  78,2 miljoonaa dollaria
Aiheesta muualla
IMDb 
Elonet
AllMovie
Infobox OKNimi-testi OK: 
The Unborn (engl. The Unborn) on vuonna 2009 ensi-iltansa saanut yhdysvaltalainen yliluonnollinen kauhuelokuva, jonka on ohjannut ja käsikirjoittanut David S. Goyer. Elokuvan pääosissa ovat Odette Annable, Gary Oldman ja Cam Gigandet. The Unborn kertoo nuoresta naisesta, jota piinaava dybbuk-kummitus pyrkii naisen kautta saamaan itselleen fyysisen olemassaolon. Elokuvan tuottivat Michael Bay, Andrew Form ja Bradley Fuller.
Juoni

Parikymppinen Casey Beldon (Odette Annable) kärsii toistuvasti piinaavista painajaisista, joissa sama kalpea poika vihjailee halustaan syntyä maailmaan. Pian valveilla ollessaankin Caseylle ja hänen läheisilleen alkaa tapahtua outoja asioita. Casey alkaa epäillä, että paha henki yrittää ottaa hänet valtaansa ja kääntyy henkimaailman neuvonantajan, rabbi Joseph Sendakin (Gary Oldman), puoleen. Silmän värimuutoksia tutkittaessa selviää, että Casey on kaksonen, jonka veli on kuollut jo kohdussa. Hän alkaa selvitellä itsemurhan tehneen äitinsä taustoja ja saa selville, että tätä kiusaavat näyt ovat natsiajoilta periytyvän pahan hengen aikaansaannoksia. Pahan hengen päästyä vapaaksi Caseyn ainoa mahdollisuus selviytyä on sulkea maailman ulkopuolelle johtava tie, jota on pitänyt auki joku, joka ei ole koskaan syntynyt.
Ääniraita

Lakeshore Records julkaisi elokuvan The Unborn: Original Motion Picture Soundtrack -soundtrack-albumin 24. helmikuuta 2009. Ramin Djawadi sävelsi elokuvamusiikin.
| Raita | Kappale | Kesto | Säveltäjä |
| --- | --- | --- | --- |
| 1. | ”The Unborn” | 4:17 | Ramin Djawadi |
| 2. | ”The Glove” | 2:07 | Ramin Djawadi |
| 3. | ”Jumby Wants to Be Born Now” | 1:24 | Ramin Djawadi |
| 4. | ”Twins” | 1:55 | Ramin Djawadi |
| 5. | ”Mom’s Room” | 2:22 | Ramin Djawadi |
| 6. | ”Barto” | 2:12 | Ramin Djawadi |
| 7. | ”Possessed” | 3:15 | Ramin Djawadi |
| 8. | ”Experiments” | 3:34 | Ramin Djawadi |
| 9. | ”Breakin’ Mirrors” | 2:18 | Ramin Djawadi |
| 10. | ”Dybbuk” | 1:12 | Ramin Djawadi |
| 11. | ”The Doorway’s Open” | 2:38 | Ramin Djawadi |
| 12. | ”Sophie’s Letter” | 2:18 | Ramin Djawadi |
| 13. | ”Medicine Cabinet” | 1:59 | Ramin Djawadi |
| 14. | ”Bugs” | 2:01 | Ramin Djawadi |
| 15. | ”Book of Mirrors” | 2:27 | Ramin Djawadi |
| 16. | ”Circle of Trust” | 2:47 | Ramin Djawadi |
| 17. | ”Hex or Schism” | 4:43 | Ramin Djawadi |
| 18. | ”Inhabit the Helpless” | 1:13 | Ramin Djawadi |
| 19. | ”Sefer Ha-Marot” | 2:49 | Ramin Djawadi |
| 20. | ”Casey” | 1:22 | Ramin Djawadi |
Tuotanto

The Unbornin kuvaukset alkoivat 3. maaliskuuta 2008. Elokuva kuvattiin Yhdysvalloissa Illinoisin osavaltiossa, missä sen kuvauspaikkoina olivat Chicagon, Kankakeen ja Lake Forestin kaupungit sekä Libertyvillen, Melrose Parkin ja Mundeleinin kylät. Libertyvillessä elokuvaa kuvattiin Libertyville High Schoolissa ja Mundeleinissa University of Saint Mary of the Lakessa. The Unbornin budjettina oli noin 16 miljoonaa dollaria, ja sen tuotantoyhtiöinä olivat Platinum Dunes, Phantom Four Films, Relativity Media ja Relativity Median tytäryhtiö Rogue Pictures. Elokuvan kuvaukset saatiin päätökseen 20. huhtikuuta 2008.